لأنه واحد من أهدافنا الكبيرة هي توفير منصة للشباب السوداني، عشان يعرضوا مواهبهم، وآرائهم، وتطلعاتهم
و كمان نوفر ليهم مساحة للتعبيرعن روحهم، والدفاع عن حقوق الإنسان والعدالة الإجتماعية و نساعد في إنه نخلق جيل قيادي مميز قادر يعمل تغيير حقيقي في وطنه.
مشروع عديلة بشتغل على إظهار جانب مختلف من ثقافاتنا وسودانا و كمان في عرض لمحة في حياة ناس ماف زول حكى قصصهم لسه!
نحن في مشروع عديلة الليلة بندعو الرسامين والكتاب ينضموا لينا عشان نخوض أعمق و نعرف أكتر عن ثقافاتنا المدفونة وحكاياتنا الجميلة اللي لسه ما سمعنا بيها عشان نعمل كلنا مع بعض في التغيير الإجتماعي العايزينه.
مجلة عديلة بتاخدكم بطريقة ساخرة في الحياة الداخلية الحقيقية لأمة و مجتمع محطم، قسمته الحروب والجشع و الإنحيازات لفئات دون غيرها، تحكي المجلة قصة فتاة شابة و رحلتها لإكتشاف السحر بداخلها و داخل وبلدها، والجهود البتبذلها عشان تخلق مكان تعيش فيه جوه البلد دي.
الفورم دا مخصص لكل الكتاب اللي بيحسوا انو عندهم مواهب كتابية في صناعة القصص القصيرة والملهمة والساخرة ، والرسامين اللي عندهم موهبة في الرسم الكرتوني ، عشان نشتغل مع بعض في انتاج العدد التاني من مجلة عديلة